Rowers skiet tiener vir selfoon | Maroela Media
Rowers skiet tiener vir selfoon
'n Tienerseun is Donderdagmiddag geskiet en van sy selfoon beroof terwyl hy daarop musiek loop en luister het.
Kapt. Nqobile Gwala, provinsiale polisiewoordvoerder van KwaZulu-Natal, het aan Maroela Media gesê die 15-jarige slagoffer het omstreeks 13:00 in Rose-singel in New Germany geloop toe twee mans in 'n wit Renault by hom stilgehou het.
"Die verdagtes het op die seun se foon aangedring. Die seun het die selfoon in die rigting van die naaste huis gegooi. Een van die verdagtes het toe 'n vuurwapen uitgepluk en die seun in sy linkerbobeen geskiet, waarna hulle met sy foon in die motor op vlug geslaan het."
Die seun is deur paramedici van ER24 op die toneel behandel. "Die seun het langs die pad gelê, omring deur lede van die publiek en die plaaslike gemeenskapspolisiëringsforum. Hy was in 'n ernstige toestand. Hy is op die toneel gestabiliseer en na die Life Westville-hospitaal geneem vir verdere behandeling," het Russel Meiring, woordvoerder van ER24, gesê.
Die Pinetown-polisie ondersoek 'n saak van poging tot moord en gewapende roof.
ER24 KwaZulu-Natal misdaad New Germany
Gesin van vier saam op slag dood
[Foto's] N3 gesluit ná noodlottige botsing
Ons sal bewus moet raak van die feit dat ons nie ons besittings ten toon moet stel nie. Jy moenie met jou selfoon loop en musiek luister nie…die rowers gaan dit probeer afvat. Mense wat drafor, stap met oorfone in hul ore weet eerstens nie van wat om hul aangaan nie….tweedens wys hulle aan die rowers dat hul n selfoon het….die uiteinde is…roof of nog erger…..jou lewe.
Ek stem saam, Erika. Berlede Vrydagaand ry ek tienuur die aand in ons woonbuurt. Hier draf n vrou met oorfone in haar ore. In die donker , want soos gewoonlik brand daar net n paar straatligte. Dis mos moeilikheid soek!
Ai die land waar in ons bly. Ons kinders se toekoms is onseker. Mens kan nie vooruitgaan in die land nie.
Ek woon in 'n "ordentlike" woonbuurt maar ek sal dit nie waag om met my iPod te gaan stap nie. Waarom die skelms uitlok? Dit is net nie die moeite werd nie.